
URDHËR
Nr. 135/1, datë 9.3.2020

PËR MBYLLJEN E VEPRIMTARISË SË ÇERDHEVE PËR KUFIZIMIN E PËRHAPJES SË INFEKSIONIT COVID-19

Në mbështetje të nenit 102, pika 4, të Kushtetutës së Republikës së Shqipërisë, të nenit 7, pika 4, germa “a”, të ligjit nr. 15/2016, “Për parandalimin dhe luftimin e infeksioneve dhe sëmundjeve infektive”, si edhe të udhëzimit të Institutit të Shëndetit Publik nr. 395, datë 8.3.2020, me qëllim mbrojtjen e shëndetit të popullatës nga infeksioni i shkaktuar nga COVID-19,    

URDHËROJ:

1. Mbylljen e çerdheve në të gjithë vendin për një periudhë 2-javore. 
2. Ngarkohen për zbatimin e këtij urdhri Inspektorati Shtetëror Shëndetësor, Operatori i Shërbimeve të Kujdesit Shëndetësor, i cili bashkëpunon me Njësitë e Qeverisjes Vendore.
Ky urdhër hyn në fuqi menjëherë. 

